Publication: Magyar Közlöny
Issue: MK-1999-110 (Year: 1999, Number: 110)
Era: 1990-2004
Section: 2. számú melléklet a 46/1999. (XII. 8.) BM rendelethez
Paragraph Index: 78

2. számú melléklet a 46/1999. (XII. 8.) BM rendelethez A szolgálati azonosító jelvény téglalap alakú pajzs, mely alul hullámvonallal záródik. Mérete 55 mm magas, 43 mm széles. A jelvény két szintből tevődik össze. Mindkettő anyaga 1,6 mm vastag CuZn 37 minőségű. Az alapszint aranyszínű, benne — a felső mezőben — 10 mm széles sávban 6 mm magas fekete színű négyjegyű azonosító szám található. A rátét (második szint) nikkelezett kivitelű. Az alapszintnél oldalanként 1-1 mm-rel kisebb. A pajzs középpontjában 19 mm magas, 19 mm széles közterület-felügyelői szimbólum helyezkedik el. A szimbólum egy nyitott tenyér felett Magyarország sematikus képe, melyet félkör alakban nemzeti színű ív zár le. A szimbólum körül a „közterület-felügyelő” legyezőszerűen elhelyezett, 4 mm betűmagasságú, fekete színű felirat van. A betűk koncentrikus ellipszisen, sugárirányban helyezkednek el. A szolgálati azonosító jelvény fekete bőralátéten rögzített, mely gombolásos és tűzős kivitelű. A bőralátét 2 mm-rel szélesebb a fémjelvénynél, felül a gombolás céljára lyukasztott és hasított. A bőralátét a hátsó oldal felső részén nikkelezett tűzővel van ellátva. 1999/110. szám

Source: https://magyarkozlony.hu/hivatalos-lapok/9e8f269fbc7b74cbb181d99d66c62964189e956c/dokumentumok/01953dc4821fb660a563cd3912fd7bf467e83515/letoltes